stanford-oval/wikipedia huggingface dataset:
Luettelo Pate Mustajärven kappaleista
M

Maan valitus (Ajan päivin, ajan öin)
Meidän äiti imppaa (Pate Mustajärvi & Sielun Veljet: Meidän äiti imppaa -single)
Meni niin, meni näin (- She Does It Right -) (Lago Nero)
Miesten talo (Mikko Alatalo: Yökynttilä) (Mikko Alatalo & Mustajärvi)
Minä olen Pauli (- Boris the Spider -) (Ikurin turbiini)
Mitä tää kaikki on? (Vol. 4)
Mummolan radio (Mika Sundqvist: 20 parasta vuotta) (Mika Sundqvist & Mustajärvi)
Musta kissa (Musta)
Musta ori (Eri esittäjiä: Suomenhevonen – kunnon hevonen)
Mä elän vieläkin (- The Highwayman -) (Ukkometso) (Harri Marstio, Jorma Kääriäinen, Topi Sorsakoski & Mustajärvi)
Mä lähden stadiin (Pam Pam Pauli vaan) (Saara Soisalo & Mustajärvi)
N

Nahkurin orret (Ukkometso)
Ne kuuluu nuorisoon - mä en! (Harvoin tarjolla -soundtrack) (Liisa Akimof & Mustajärvi)
Niin kai kuitenkin käy (Musta)
Nyt (- Au Suivant/Next -) (Nyt!)
O

Olet kaikki (Eri esittäjiä: Reino & Aino – Rakkaustarina)
Ollaan ihmisiksi (Ollaan ihmisiksi)
Oman elämänsä V.I.P. (Ajan päivin, ajan öin)
Omilleni jäin (Ukkometso)
Onny (- Happy -) (Nyt!)
Outoon valoon (Ollaan ihmisiksi)
P

Painilaulu (- Coz I Luv You -) (Ikurin turbiini)
Paras mulle (Virve Rosti ja Pate: Paras mulle -single) (Virve Rosti & Mustajärvi)
Paulin polkka (Eri esittäjiä: Saahinkaisen samettiviitta)
Pidä huoli onnestaan (- Don’t Make My Baby Blue -) (Ikurin turbiini)
Pienestä pitäen (Ollaan ihmisiksi)
Piru vie (Ollaan ihmisiksi)
Pitkän tien pää (- Spinning Wheel -) (Lago Nero)
Pohjoisen mies (Vol. 4)
Punainen (Eri esittäjiä: Kehrälintu silkkisiipi)
Puolustus hajoaa (Mustat Enkelit: Guru) (Jussi Aaltonen & Mustajärvi)
Pöydässä hiljaisuus (Vol. 4)
R

Rakastellaan (- Wake Up And Make Love -) (Nyt!)
Rakkauden juna (Musta)
Risainen elämä (Ollaan ihmisiksi)
Rock’n’roll itsemurha (- Rock’n’roll Suicide -) (Lago Nero)
Rokkimakkara (Ajan päivin, ajan öin)
Runotyttö (Ajan päivin, ajan öin)
S

Samantekevää (Ajan päivin, ajan öin)
Sankarit (Eri esittäjiä: Hockey Fever - Kiekkokuume) (Sakari Kuosmanen, Kiekkoleijonat '95 & Mustajärvi)
Sankarit (Radio mix) (Eri esittäjiä: Sankarit) (Sakari Kuosmanen, Kiekkoleijonat '95 & Mustajärvi)
Selvät sävelet (Colme Cowboyta: Kuuden tähden hotelli) (Pate Mustajärvi & Colme Cowboyta)
Sen voi vain aavistaa (- Love Was On Your Mind -) (Synnyimme lähtemään -single)
Shampanjaa (Ajan päivin, ajan öin)
Siinä on blues (Ajan päivin, ajan öin)
Siinä se on! Keskisen Vesa (Miljoona Rock -kokoelmalevy) (Pate Mustajärvi & Tuurin Turilaat)
Sinun laulusi (- Your Song -) (Lago Nero)
Small Talk (- Gambling Bar Room Blues -) (Ikurin turbiini)
Sotahevonen (Eri esittäjiä: Suomenhevonen – kunnon hevonen)
Suomen paras (single)
Suomen paras (Pistohiekka mix) (single)
Susi (Vol. 4)
Sydän on sinivalkoinen (Nuoret Vihaiset Miehet feat. Pate Mustajärvi: Sydän on sinivalkoinen -single)
Sydän syrjällään (- Something’s Gotten Hold of My Heart -) (Ikurin turbiini) (Sakari Kuosmanen & Mustajärvi)
Synnyimme lähtemään (- Born To Run -) (Pam Pam Pauli vaan)
Sähköautoralli (Eri esittäjiä: Kehrälintu silkkisiipi)
Sähköö (Saija Varjus: Varjus) (Saija Varjus & Mustajärvi)
Sä vaan jäät (Vol. 4)
T

Taas iskee yö (- Here Comes The Night -) (Lago Nero)
Taivaan lintu (- Free Bird -) (Kannu Vaakunaa -single)
Tammerkoski (Agents: Laulava Sydän)
Tappara on terästä (Eri esittäjiä: Tappara on terästä)
Tarjoan kierroksen (Pam Pam Pauli vaan)
Tehtäis’ rauha vaan! (Vol. 4)
Terva ja höyhenet (Ollaan ihmisiksi)
Tie Kairoon (- Road To Cairo -) (Ikurin turbiini)
Tuhkaa (- Homburg -) (Nyt!)
Tuli polttaa (Musta)
Tutkalla (- Radar Love -) (Nyt!)
Tällä tiellä (Ajan päivin, ajan öin)
U

Ukko-Pekka (Musta)
Ukkometso (Ukkometso)
Usvajärven yö (Ukkometso)
V

Vaikka paljain jaloin (Pam Pam Pauli vaan)
Vain nainen (Vol. 4)
Vaitelias neljäs mies (Palo ja Mustajärvi: Vaitelias neljäs mies -promosingle) (Hannu Palo & Mustajärvi)
Vaiti, aivan hiljaa (Ollaan ihmisiksi)
Valkeakuulaat (Vol. 4)
Verhotkin veit (- Blackberry Way -) (Ikurin turbiini)
Viimeinen kultahammas (- Last of the Teenage Idols -) (Ikurin turbiini)
Viimeinen maitohammas (Miehen tie – 50-vuotiskokoelma)
Viimeiseen mieheen (- Only One Woman -) (Nyt!)
Viisi villiruusua (- Seven Daffodils -) (Eri esittäjiä: Moments with Kim Brown)
Villiksi syntynyt (- Born To Be Wild -) (Nyt!)
Voittokunnari (Pate Mustajärvi & Pesisboys -single)
Y

Yhdessä itkien (Pam Pam Pauli vaan)
Yksi vain ei tuu (Musta)
Yksinäisyys syö (Musta)
Yskä (Eri esittäjiä: Kehrälintu silkkisiipi)
Yölento (Ollaan ihmisiksi)
Sousáki

Sousáki-vuorta.
| --- | --- |
Tyyppi:  sammunut tulivuori
Sijainti:  Loutráki-Perachóra-Ágioi Theódoroi, Korinthia, Peloponnesos,  Kreikka
Korkeus merenpinnasta:  180 m
Purkautunut viimeksi:  2,7 miljoonaa vuotta sitten
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Sousáki (kreik. Σουσάκι, myös Susáki) on sammunut tulivuori Korintin kannaksella Kreikassa. Sen korkeus on noin 180 metriä.
Sousáki sijaitsee Loutráki-Perachóra-Ágioi Theódoroin kunnassa Korinthian alueyksikön koillisosassa Ágioi Theódoroin kaupungin länsipuolella, linnuntietä noin 14 kilometriä itään Kórinthoksen kaupungista, noin 24 kilometriä länsilounaaseen Mégaran kaupungista ja noin 58 kilometriä länteen Ateenan keskustasta. Tulivuori on niin kutsutun helleenisen kaaren läntisimpiä. Se oli aktiivinen viimeksi noin 2,7 miljoonaa vuotta sitten. Maasta purkautuu kuitenkin rikkikaasuja ja muita vulkaanisia kaasuja, ja alue on seismisesti aktiivista. Tulivuoren alueella on kaksi rotkoa.
Sengoku Basara: Samurai Heroes

| Sengoku Basara: Samurai Heroes |
| --- | --- |

Kehittäjä:  Capcom
Julkaisija:  Capcom
Säveltäjä:  Kow Otani Masahiro Aoki Rei Kondoh Chamy. Ishi Yasutaka Hatade Sara Sakurai
Pelisarja:  Sengoku Basara
Pelimoottori:  MT Framework
Julkaistu:  JP 29. heinäkuuta 2010NA 12. lokakuuta 2010EU 16. lokakuuta 2010
Lajityyppi:  hack and slash, toimintaseikkailu
Pelimuoto:  yksinpeli, kaksinpeli
Ikäluokitus:  ESRB: M  Virheellinen ESRB-arvo, PEGI: 16
Alusta:  PlayStation 3, Wii
Jakelumuoto:  Blu-ray-levy
Lisää peliartikkeleitaVideopelien teemasivulla
Infobox OK : 
Sengoku Basara: Samurai Heroes (jap. 戦国BASARA3, Sengoku Basara Surī, Sengoku Basara 3) on Capcomin kehittämä ja julkaisema hack and slash -toimintaseikkailupeli, joka on Sengoku Basara -sarjan kolmas virallinen osa. Peli julkaistiin vuonna 2010 PlayStation 3:lle ja Wiille.
Pelaaminen

Sengoku Basaran tarinatilassa pelaaja valitsee itselleen hahmon Japanin Sengoku-kauden kenraalien ja daimioiden joukosta. Jokaisella hahmolla on yksilöllinen tarina, jota pelaaja lähtee seuraamaan. Pelaaja voi pelin aikana valita eri vihollisten ja polkujen välillä, jotka vaikuttavat pelin tarinaan sekä lopputulokseen. Valinnat tapahtuvat Japanin kartalla, josta voi myös seurata hallussa olevia alueita.
Itse taistelut käydään hack and slash -tyylisesti pelaajan ohjatessa valitsemaansa sankaria. Kenttien tavoitteet vaihtelevat tykkien pysäyttämisestä jokiveneiden suojelemiseen, mutta käytännössä kaikissa kentissä on tarkoituksena vallata vihollisen leirit. Lopuksi pelaaja taistelee toista sankarihahmoa vastaan, ja voittaessa läpäisee tason. Mukana taistelussa pelaajalla on tavallisesti oma armeijansa, sekä valitsemansa liittolainen. Tätä liittolaista voi myös pelata toinen pelaaja samalla konsolilla.
Tarinatilan päätyttyä pelaajan hahmolle avautuu uusia reittejä, jotka ovat juoneltaan erilaisia. Lisäksi hän saa avattua uusia hahmoja, liittolaisia sekä aseita.
Jokaisella hahmolla on oma elementtinsä. Elementtejä on kuusi erilaista: tuli, sähkö, pimeys, tuuli, jää ja valo. Elementit tuovat omia erikoisvaikutuksia hahmoille. Esimerkiksi jää-elementti jäädyttää vihollisen hetkeksi paikoilleen, jolloin on helpompi hyökätä. Joillakin aseilla on oma elementillinen vaikutuksensa.
Uudet hahmot

Ääninäyttelijä: Tomokazu Seki (japani), Troy Baker (englanti)
Länsi-Japanin armeijan ylipäällikkö. Hän oli aikaisemmin Toyotomi Hideyoshin vasalli, ja palveli tätä äärimmäisen lojaalisti. Nykyään Mitsunarin elämäntehtävänä on tappaa entinen liittolaisensa, Tokugawa Ieyasu, joka tappoi Hideyoshin. Taistellessaan Mitsunari on hyvin nopea ja käyttää aseenaan pitää ohutta katanaa. Mitsunarin elementti on pimeys.
Ääninäyttelijä: Fumihiko Tachiki (japani), Michael Sorich (englanti)
Ōtani Yoshitsugu on Ishida Mitsunarin ystävä, ja auttaa tätä pitämään armeijan ojennuksessa, sekä pyrkii hillitsemään Mitsunarin raivoa. Yoshitsugu sairastaa lepraa, ja toivoo tästä katkeroituneena huonoa onnea ja kärsimystä kaikille ihmisille lukuun ottamatta Mitsunaria. Aseenaan Yoshitsugu käyttää telekineesilla hallitsemia palloja, sekä liikkuu leijuvalla alustalla. Yoshitsugun elementti on pimeys.
Ääninäyttelijä: Sayaka Ōhara (japani), Karen Strassman (englanti)
Magoichi on palkkasoturien klaanin kolmas johtaja. Hän ei kuitenkaan välitä rahasta, vaan hyväksyy ainoastaan tehtäviä, jotka nostattavat klaanin arvoa. Aseenaan hän käyttää erilaisia tuliaseita, kuten pistooleja, halikkoja, konekiväärejä sekä raketinheittimiä. Magoichin elementti on tuli.
Ääninäyttelijä: Rikiya Koyama (japani), Richard Epcar (englanti)
Kanbē toimi aikaisemmin Hideyoshin armeijassa, ja herransa kuoltua pyrki ottamaan maan haltuunsa. Mitsunari kuitenkin esti tämän, ja karkotti Kanbēn etelän saarille. Tämä ei kuitenkaan sammuttanut Kanbēn halua nousta valtaan. Pelissä Kanbē nähdään vankina, jonka kädet on lukittu kahleilla suureen palloon, ja hän käyttää tätä palloa taistellessaan. Kanbein elementti on tuuli.
Ääninäyttelijä: Ami Koshimizu (japani), Kat Steel (englanti)
Tsuruhime on nuori ja naiivi oraakkeli, joka yrittää suojella kotimaataan. Hän on elänyt hyvin suljettua elämää, eikä tästä syystä tiedä paljoa ulkomaailmasta. Tsuruhime ihastuu taistelun keskellä ninja Fūma Kotaroon, kun tämä pelastaa Tsuruhimen. Aseenaan Tsuruhime käyttää jousta. Tsuruhimen elementti on jää.
Oheismateriaali > Soundtrack

| Sengoku Basara 3 Original Soundtrack Kow Otani |
| --- | --- | --- |

Soundtrack-albumin tiedot
 Julkaistu: 4. elokuuta 2010
 Tyylilaji: videopelimusiikki
 Kesto: 146.17
 Levy-yhtiö: Music Ray'n
Pelin tunnusmusiikkina on käytetty japanilaisen T.M.Revolutionin kappaletta ”Naked arms”, joka kuullaan pelin alkunäytön aikaan. Englanninkielisessä versiossa puolestaan käytetään englanninkielistä versiota kappaleesta. Myös versioiden loppumusiikit eroavat toisistaan, sillä japanilaisessa versiossa loppumusiikkina toimii Chiaki Ishikawan kappale ”Gyakkō”, kun taas englanninkielisessä versiossa on käytetty Otani Kowin instrumentaalista kappaletta ”Kizuna, Kokorozashi, Inochi”. Muutoin pelin musiikista vastaa pääasiassa säveltäjä Otani Kow.
Pelimusiikin pohjalta on luotu soundtrack, joka julkaistiin 4. elokuuta 2010. Se sisältää jokaisen pelihahmon tunnusmusiikin, sekä eri paikkoja ja tilanteita varten sävelletyt kappaleet. Sen sijaan pelin alku- ja loppumusiikkia ei soundtrackille ole lisätty.
Oheismateriaali > Animesarjat

Pelisarjan pohjalta lanseerattiin kaksi tuotantokautta kestänyt animesarja, joka kantoi nimeä Sengoku Basara: Samurai Kings (jap. 戦国BASARA). Sarjan ensimmäinen tuotantokausi esitettiin 1. huhtikuuta – 17. kesäkuuta 2009, ja toinen tuotantokausi, Sengoku Basara 2 11. heinäkuuta – 26. syyskuuta 2010. Lisäksi sarjan päätteeksi on tehty elokuva Sengoku Basara: The Last Party, jonka ensi-ilta oli 4. kesäkuuta 2011.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 65 % (22 arvostelua)
Metacritic: 61 % (37 arvostelua)
Arvostelupisteet
Julkaisu: Pisteet
1UP.com: A-
GameSpot: 4,5/10
IGN: 4,5/10
Sengoku Basara: Samurai Heroes sai kriitikoilta pääasiassa negatiivisen vastaanoton. Esimerkiksi IGN:n Anthony Gallegos toteaa sen muistuttavan liikaa muita vastaavia pelisarjoja, eikä tuo mitään uutta genreen.
Arvosteluista huolimatta peli myi hyvin, ja myyntilukuja nostattivat pelisarjaan perustuvat kaksi animesarjaa. Syyskuussa 2010 Capcom ilmoitti pelin myyneen 500 000 kopiota Japanin sisällä, mikä nosti pelin kokonaismyynnin 2,1 miljoonaan.
Aiheesta muualla

Pelin viralliset sivut
Shane Victor

| Shane Victor> Henkilötiedot |
| --- | --- |
Syntynyt: 29. joulukuuta 1988 (ikä 35) Etelä-Afrikka
Yleisurheilija
Laji:  pikajuoksu
Ennätykset:  400 metrin juoksu: 46,13 (2011)
| Mitalit> Maa:   Etelä-Afrikka.Miesten yleisurheilu.MM-kilpailut  | Mitalit> Maa:   Etelä-Afrikka.Miesten yleisurheilu.MM-kilpailut  | Mitalit> Maa:   Etelä-Afrikka.Miesten yleisurheilu.MM-kilpailut  | Maa:   Etelä-Afrikka> Miesten yleisurheilu. |
| --- | --- | --- | --- |
|  Hopeaa | Daegu 2011 | 4 x 400 metrin viesti |  |
Shane Victor (s. 29. joulukuuta 1988) on eteläafrikkalainen pikajuoksija. Hän oli mukana vuoden 2011 MM-kisoista hopeaa voittaneessa Etelä-Afrikan pitkän viestin joukkueessa. Ennätyksekseen 400 metrillä Victor juoksi ajan 46,13 vuonna 2011.
Sims

Sims voi viitata johonkin seuraavista:
The Sims, videopelisarja (The Sims, The Sims 2,, The Sims 3 ja The Sims 4)
Sims-luokka, Yhdysvaltain laivaston hävittäjiä
Sims, Innin sivujoki
SIMS, videopelien kehittäjä
Henkilöitä

Alexander Sims (s. 1988), brittiläinen moottoriurheilija
Christopher A. Sims (s. 1942), yhdysvaltalainen taloustieteilijä, Nobelin taloustieteen palkinnon saaja
John Sims (1749–1831), brittiläinen lääkäri ja kasvitieteilijä
John Haley Sims, Zoot Sims (1925–1985), yhdysvaltalainen jazz-saksofonisti
Samuel Sims Walker (1925–2015), yhdysvaltalainen kenraali
William Sims (1858–1936), yhdysvaltalainen amiraali.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sims”, voi hakea sivunnimihaulla, laajalla sivunnimihaulla tai tekstihaulla.
SimAnt

| SimAnt |
| --- | --- |

Kehittäjä:  Maxis Imagineer (SNES)
Julkaisija:  Maxis
Suunnittelija:  Justin McCormick Will Wright
Säveltäjä:  Takane Ookubo (SNES)
Julkaistu:  1991 (DOS, Windows 3.x, Mac) 1992 (Amiga) 1993 (SNES)
Lajityyppi:  elämäsimulaatio
Pelimuoto:  yksinpeli
Ikäluokitus:  ESRB: KA  
Alusta:  Amiga, MS-DOS, SNES, Windows 3.x, Macintosh, NEC PC-9801, Sharp X68000
Jakelumuoto:  levyke, pelimoduuli, CD-ROM
Lisää peliartikkeleitaVideopelien teemasivulla
Infobox OK    : 
SimAnt: The Electronic Ant Colony on Maxis Softwaren kehittämä ja vuonna 1991 julkaisema elämäsimulaatiopeli. Pelin on suunnitellut Will Wright.
SimAnt keskittyy muurahaisyhdyskunnan kehittämiseen. Se julkaistiin IBM PC:lle, Commodore Amigalle, Apple Macintoshille sekä Super Nintendo Entertainment Systemille.
Vastaanotto

SimAnt sai julkaisemisen jälkeen paljon kehuja ja ”Paras simulaatiopeli” -tittelin Software and Information Industry Associationilta.
Mikrobitin Jukka Tapanimäki antoi pelin DOS-versiolle 83 pistettä sadasta.
Aiheesta muualla

SimAnt: The Electronic Ant Colony MobyGamesissa (englanniksi)
Sim-universumi
| --- | --- |
SimCity:   SimCity  SimCity 2000  SimCity 3000  SimCity 4  SimCity Yhteiskunnat  SimCity 
The Sims:   The Sims  The Sims 2  The Sims 3  The Sims Online  The Sims Tarinat  The Sims 4  Project Rene (The Sims 5) 
Muut Sim-pelit:   SimEarth  SimAnt  SimLife  SimFarm  SimTower  SimHealth  SimIsle  SimCopter  SimGolf  Streets of SimCity  MySims  The Sims Medieval 
Lapsille suunnatut:   SimTown  SimPark  SimSafari  SimTunes 
Sim-pelien sukulaiset:   El-Fish  Sid Meier's SimGolf  SimCity 64  Spore  Widget Workshop 
Muut:   The Sims -elokuva
Skjerstadin kirkko

| Skjerstadin kirkko Skjerstad kirke |
| --- | --- |
 Kirkko vuonna 2017.
Sijainti:  Bodø, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1959
Suunnittelija:  Arnstein Arneberg
Materiaali:  kivi
Istumapaikkoja:  450
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Skjerstadin kirkko (norj. Skjerstad kirke) on Bodøn kunnassa Nordlandin läänissä Norjassa sijaitseva kivinen pitkäkirkko vuodelta 1959.
Kuvia

Kirkkosali
Vanha Skjerstadin kirkko, joka paloi vuonna 1955.
Aiheesta muualla

Kuvia tai muita tiedostoja aiheesta Skjerstadin kirkko Wikimedia Commonsissa
Luterilaisia virsiä

| Luterilaisia virsiä |
| --- | --- |
Kieli:  suomi
Genre:  hengellinen laulukokoelma
Kustantaja:  Lähetyshiippakunta
Julkaistu:  2015
Löydä lisää kirjojaKirjallisuuden teemasivulta
Luterilaisia virsiä on Suomen evankelisluterilaisen lähetyshiippakunnan vuonna 2015 julkaisema virsi- ja rukouskirja, jota käytetään hiippakunnan jumalanpalveluksissa yhdessä Suomen evankelis-luterilaisen kirkon virsikirjan kanssa.
Virsien numerointi alkaa luvulla 700, jotta sekaannusta evankelis-luterilaisen kirkon vuoden 1986 virsikirjan kanssa ei tapahtuisi. Kokoelma sisältää noin 200 virttä, koko Psalmien kirjan, hetkipalveluskaavoja ja muita rukouksia.
Vuonna 2009 Suomen Luther-säätiö julkaisi ensimmäiset monisteversiot Luterilaisia virsiä -kirjasta. Tämä versio sisälsi 99 virttä.[lähde? ]
Say’un

| Say’un |
| --- | --- |
 Kathirin sulttaanin palatsi Say’unissa
 Say’un
 Koordinaatit: 15°58′N, 48°47′E 
Valtio:   Jemen
Maakunta:  Hadramaut
Väkiluku (2004):  49 083
Infobox OKVirheellinen NIMI-arvo: 
Say’un on kaupunki Jemenin Hadramautin maakunnassa. Historiallisesti se tunnettiin Kathirin sulttaanikunnan pääkaupunkina. Sen asukasluku oli vuoden 2004 väestönlaskennan mukaan 49 083.
Maantiede

Say’un sijaitsee Jemenin Hadramautin alueella noin 16 kilometriä Shibamin kaupungista itään ja 24 kilometriä Tarimin kaupungista länteen Wadi Hadramautin varrella. Matkaa al-Mukallan satamaan rannikolla on noin 480 kilometriä.
Historia

Alueen muihin kaupunkeihin verrattuna Say’unin historia ei ole kovin pitkä. Kaupungin nimen pääte ūn on melko yleinen mehrinkielisissä paikannimissä. Ensimmäinen maininta kaupungista historiallisissa lähteissä tehtiin 1400-luvulla Kathirin sulltaaneista puhuttaessa. Kathirin sulttaanit olivat vallanneet alueen ja he tekivät Say’unista pääkaupunkinsa. Sittemmin se mainitaan ajoittain islamilaisen oppineisuuden keskukisena. Se ei kuitenkaan saavuttanut koskaan samaa mainetta, kuin esimerkiksi naapurikaupunki Tarim. 1800-luvulla rakennettu Kathirin sulttaanien palatsi on yksi maailman suurimmista mutatiilestä rakennetuista rakennuksista. Kaupungin asema Kathirin sulttaanikunnan pääkaupunkina lakkasi brittien poistuessa Jemenistä vuonna 1967, jonka jälkeen kaupungista tuli osa Etelä-Jemeniä muun Adenin protektoraatin mukaan.
Väestö

Say’unin asukasluku oli vuoden 2004 väestönlaskennan mukaan 49 083. Suuremman piirkunnan asukasluku oli 102 409 ja alueen asukkaat ovat pääasiassa sunnalaisia muslimeja.
Aiheesta muualla

Kuvia tai muita tiedostoja aiheesta Say’un Wikimedia Commonsissa
Paikallista katukuvaa
Sovetskaja Estonija

Sovetskaja Estonija (Советская Эстония, ”Neuvosto-Viro”) oli Tallinnassa vuosina 1940–1991 ilmestynyt venäjänkielinen sanomalehti.
Lehti perustettiin Viron neuvostomiehityksen jälkeen heinäkuussa 1940 nimellä Trudovoi put (”Työn tie”). Se sai nimen Sovetskaja Estonija saman vuoden marraskuussa ja lakkasi toisen maailmansodan takia syyskuussa 1941. Lehti perustettiin uudelleen Leningradissa helmikuussa 1944 ja se siirtyi syyskuussa Tallinnaan.
Sovetskaja Estonija oli Viron kommunistisen puolueen keskuskomitean sekä Viron sosialistisen neuvostotasavallan korkeimman neuvoston ja ministerineuvoston äänenkannattaja. Keskuskomitean kustantamon julkaiseman lehden rinnalla ilmestyi vironkielinen Rahva Hääl. Kuudesti viikossa ilmestyneen Sovetskaja Estonijan painosmäärä oli 44 500 kappaletta vuonna 1974.
Lehti sai nimen Estonija syyskuussa 1991 ja Vesti Dnja (”Päivän viestit”) vuonna 2004. Se lakkasi talousvaikeuksien takia vuonna 2009. Lehden painosmäärä oli tuolloin 7 400 kappaletta.
Sovetskaja Estonijassa työskennellyt Sergei Dovlatov kuvaa lehden toimitusta kirjassaan Kompromissi.
Seinäjoen teinisurma

Seinäjoen teinisurma tapahtui 28. huhtikuuta 2015, kun 15-vuotias tyttö murhasi toisen samanikäisen tytön Seinäjoen Joupissa sijaitsevassa omakotitalossa. Tytöt kävivät keskenään samaa kahdeksatta luokkaa Seinäjoen lyseon yläkoulussa. Murhan motiivina oli tyttöjen ihastuminen samaan poikaan. Alaikäisen tytön syyllistyminen henkirikokseen on Suomessa äärimmäisen poikkeuksellista, esimerkiksi Suomessa vuosina 2003–2011 yksikään 15–17-vuotias tyttö ei syyllistynyt henkirikokseen.
Tapahtumien kulku

Maaliskuussa 2015 15-vuotias murhasta syytetty tyttö alkoi keskustella kavereidensa kanssa WhatsAppissa väkivallan kohdistamisesta uhriin. Huhtikuun alussa hän alkoi suunnitella tappavansa tytön. Ensimmäisissä poliisin esitutkintamateriaaliksi kerätyissä viesteissä syytetty kertoo, miten hänen ihastuksensa on alkanut viettää välitunneilla aikaa toisen tytön kanssa. Hän kertoo olevansa huonolla tuulella tämän vuoksi, ja muut viestiketjulaiset yrittävät lohduttaa tyttöä.
Syytetty tyttö valmistautui tappamaan luokkatoverinsa etukäteen hankkimalla lasinpesunestettä myrkyksi. Hän kuljetti koulupäivän päätteeksi uhrin mopoautolla kotitaloonsa, jossa tytöt ehtivät olla noin 45 minuuttia ennen veriteon alkamista.
Aluksi tekijä yritti myrkyttää uhrinsa sekoittamalla tuulilasinpesunestettä mehuun, mutta uhri lopetti juomisen havaittuaan sivumaun. Sitten tekijä pyysi uhrin istumaan lattialle, sitoi silmät urheiluhousuilla ja sai uhrin selälleen makuulle kuuntelemaan musiikkia ja rentoutumaan. Sillä välin tekijä haki keittiöstä keittiöveitsen ja löi sillä uhria rintaan. Uhri yritti paeta kontaten ja hän pyysi apua, mutta tekijä iski häntä uudestaan selkään. Lopuksi tekijä käänsi uhrinsa selälleen, meni hajareisin tämän päälle ja löi lopulliset iskut veitsellä rintaan. Kaikkiaan tekijä löi uhria veitsellä kuusitoista kertaa. Teon aikahaarukka oli syyttäjän mukaan noin yhdeksäntoista minuuttia.
Tyttö piilotti murha-aseen takapihalle ja varmisti, että uhri on kuollut. Sen jälkeen tyttö soitti isälleen ja kehitti tarinan ulkopuolisesta tekijästä. Tyttö ei kertomansa mukaan ajatellutkaan hälyttää paikalle apua.